પટણા: બિહાર વિધાનસભાની ચૂંટણીમાં બે તૃતિયાંશ બહુમતિ મેળવીને ઇતિહાસ સર્જ્યા બાદ સાંજે બિહારના મુખ્યમંત્રી નીતીશકુમાર અને આરજેડીના નેતા લાલૂ પ્રસાદ યાદવે પત્રકાર પરિષદનું આયોજન કર્યું હતું જેમાં આ બંનેએ વડાપ્રધાન નરેન્દ્ર મોદી ઉપર આકરા પ્રહારો કર્યા હતા. નીતીશકુમારે પોતાના સંબોધનમાં કહ્યું હતું કે, બિહાર વિધાનસભાની ચૂંટણીમાં જીત બિહારના સ્વાભિમાનની જીત છે.